|  | **Osnovne karakteristike Programa kojeg će provoditi HBOR** |
| --- | --- |
| **Naziv programa** | Program dodjele državnih potpora sektoru mora, prometa, prometne infrastrukture i povezanim djelatnostima u aktualnoj pandemiji COVID-a 19, Mjera A i Mjera B (u daljnjem tekstu: Program). |
| **Cilj Programa** | Osigurati financijsku podršku poduzetnicima koji obavljaju djelatnosti u sektoru mora, prometa, prometne infrastrukture i s njima povezanim djelatnostima radi ublažavanja posljedica krize uzrokovane pandemijom COVID-19 na njihovo poslovanje. |
| **Pravni temelj** | Odluka Vlade Republike Hrvatske o usvajanju Programa dodjele državnih potpora sektoru mora, prometa, prometne infrastrukture i povezanim djelatnostima u aktualnoj pandemiji COVID-a 19, od 2. 7. 2020.  Program je odobren od strane Europske komisije 30. 6. 2020., a sukladno Komunikaciji Komisije - Privremenom okviru za mjere državne potpore u svrhu podrške gospodarstvu u aktualnoj pandemiji COVID-19, od 19. 3. 2020. i njezinim izmjenama od 3. 4. 2020. i 8. 5. 2020. |
| **Provoditelj Programa** | HBOR za velike poduzetnike i HAMAG-BICRO za male i srednje poduzetnike, kao agenti Ministarstva mora, prometa i infrastrukture (u daljnjem tekstu: MMPI). |
| **Vrsta državne potpore** | Izdavanje jamstva u ime i za račun Republike Hrvatske za nove kredite za likvidnost za rješavanje problema izazvanih krizom kao posljedicom pandemije COVID-19. Mjera se ne odnosi na već postojeće kredite za likvidnost.  Jamstvo je bezuvjetno, neopozivo i na prvi poziv. |
| **Trajanje Programa** | Kreditori mogu podnositi zahtjeve za jamstvom u HBOR od dana stupanja na snagu Programa do kraja važenja Programa, uz uvjet da jamstvo mora biti izdano do 31. 12. 2020.  Zahtjevi Kreditora obrađivat će se prema redoslijedu zaprimanja i sukladno tome će se alocirati sredstva predviđena za provođenje Programa do njihova iskorištenja. |
| **Pokriće jamstvom** | Jamstvo će pokrivati najviše 90% glavnice pojedinačnog kredita  (gubitke proporcionalno sukladno visini pokrića jamstvom i pod istim uvjetima (pari passu) snosi Kreditor i MMPI). |
| **Rok podnošenja poziva na plaćanje po jamstvu** | Poziv na plaćanje po izdanom jamstvu Kreditor može podnijeti HBOR-u:   * dan nakon dana dospijeća posljednje rate/anuiteta kredita po ugovoru o kreditu, ili * danom otkaza ili raskida ugovora o kreditu, ili * danom otvaranja stečaja nad Korisnikom kredita,   ovisno o tome koji od navedenih događaja nastupi ranije, a najkasnije u roku od 120 dana od nastupa navedenih događaja. |
| **Postupak podnošenja poziva na plaćanje po jamstvu** | Kreditor je obvezan HBOR-u dostaviti u fizičkom pisanom obliku sljedeću dokumentaciju:   * poziv za plaćanje potpisan od osobe ovlaštene za zastupanje Kreditora (ili posebno ovlaštene za poduzimanje navedenog posla), kojim će izrijekom izjaviti da je istekao dan dospijeća posljednje rate/anuiteta kredita, i/ili da je ugovor o kreditu s Korisnikom kredita otkazan/raskinut i/ili da je otvoren stečaj nad Korisnikom kredita (ovisno o tome koji od navedenih događaja nastupi ranije) sa točnim datumom nastupa predmetne činjenice te će izrijekom izjaviti da iznos čije plaćanje se zahtijeva nije drukčije naplaćen, te će u pozivu na plaćanje biti naznačeno stanje duga na dan nastupa predmetnog događaja; * izvadak iz poslovnih knjiga Kreditora sa stanjem za isplatu dokumentiranih nenaplaćenih tražbina na ime glavnice za koju se jamči. |
| **Rok za plaćanje po pozivu na plaćanje jamstva** | U roku od 60 dana od dana zaprimanja poziva na plaćanje po jamstvu. |
| **Plaćanje po jamstvu** | Isplatu po jamstvu vrši MMPI u korist računa Kreditora u kunama. Za kredite uz valutnu klauzulu isplata se vrši u kunama po srednjem tečaju Hrvatske narodne banke dan isplate. |
| **Namjena kredita** | Novi krediti za likvidnost za rješavanje problema izazvanih krizom kao posljedicom pandemije COVID-19. |
| **Kreditori /korisnici jamstva** | Banke u Republici Hrvatskoj koje posluju u skladu sa Zakonom o kreditnim institucijama i HBOR.  Kreditori su dužni HBOR-u nedvojbeno dokazati da su prednosti iz jamstva u najvećoj mogućoj mjeri prenijeli na Korisnike kredita, na način da su za Korisnike kredita osigurale povoljnije uvjete kredita od uobičajenih (primjerice u obliku davanja većeg volumena kredita, preuzimanja rizičnijeg portfelja, sniženih kamatnih stopa i/ili nižih zahtjeva za instrumente osiguranja i sl.). |
| **Prihvatljivi Korisnici kredita** | Poduzetnici registrirani u Republici Hrvatskoj, bez obzira na pravni oblik:   * koji su po veličini veliki poduzetnici (sukladno definiciji EU[[1]](#footnote-1)) * koji nisu u teškoćama i/ili nisu bili u teškoćama na 31. 12. 2019.[[2]](#footnote-2) * su suočeni s manjkom likvidnosti jer je njihova poslovna aktivnost smanjena ili u cijelosti obustavljena zbog izvanrednih okolnosti prouzročenih pandemijom COVID-a 19, odnosno ako su suočeni s poteškoćama u poslovanju koje su posljedica te pandemije: * koji su ostvarili značajan pad poslovnih prihoda u odgovarajućem razdoblju 2020. godine u odnosu na isto razdoblje 2019. godine; i/ili * koji na temelju pokazatelja poslovanja u prvih šest mjeseci 2020. mogu očekivati ostvarenje poslovnih prihoda za 2020. godinu na razini koja je značajno niža (najmanje 20%) od poslovnih prihoda ostvarenih u 2019. godini; i/ili * koji su ostvarili fizički pad prometa i/ili prijevoza putnika i robe, rezervacija putovanja i turističkih posjeta i slično u 2020. godini u odnosu na isto razdoblje 2019. godine; i/ili * kojima su otkazani ili na duže vrijeme odgođeni (na najmanje godinu dana) ranije ugovoreni i planirani poslovi i/ili druge poslovne aktivnosti sukladno poslovnim planovima za 2020. godinu * koji ne podliježu neizvršenom nalogu za povrat potpore na temelju prethodne odluke Europske komisije kojom se potpora ocjenjuje nezakonitom i nespojivom s unutarnjim tržištem. * koji nisu u 2020. godini isplatili dobit/dividendu iz prethodnih razdoblja, osim ako se ne radi o zakonskoj obvezi. |
| **Prihvatljiva djelatnost Korisnika kredita** | Subjekt kojemu je kao osnovna djelatnost registrirana neka od sljedećih djelatnosti (NKD 2007.):  42.91 Gradnja vodnih građevina  49.10 Željeznički prijevoz putnika, međugradski  49.20 Željeznički prijevoz robe  49.31 Gradski i prigradski kopneni prijevoz putnika  49.39 Ostali kopneni prijevoz (ne obuhvaća taksi službu)  49.41 Cestovni prijevoz robe  50.10 Pomorski i obalni prijevoz putnika  50.30 Prijevoz putnika unutarnjim vodnim putovima  50.40 Prijevoz robe unutarnjim vodnim putovima  51.10 Zračni prijevoz putnika  51.21 Zračni prijevoz robe  50.20 Pomorski i obalni prijevoz robe  52.10 Skladištenje robe  52.2 Uslužne djelatnosti u prometu  77.34 Iznajmljivanje i davanje u zakup (leasing) plovnih prijevoznih sredstava  79.11 Djelatnost putničkih agencija (povezane s nautičkim prometom)  79.12 Djelatnost organizatora putovanja (turoperatori) ako su povezane s nautičkim prometom  93.29 Luke nautičkog turizma  Program se primjenjuje i na djelatnosti:  08.1 Vađenje kamena, pijeska i gline  30.11 Gradnja brodova i plutajućih objekata  33.15 Popravak i održavanje brodova i čamaca  43.1 Uklanjanje građevina i pripremni radovi na gradilištu  koje se odnose na gradnju, tehničko unapređenje, prometno-tehničku modernizaciju vodnih putova, tehničko održavanje i osposobljavanje vodnih putova i objekata sigurnosti plovidbe onesposobljenih zbog elementarnih nepogoda.  Nisu prihvatljive djelatnosti poljoprivrede, ribarstva i akvakulture. |
| **Instrumenti osiguranja kredita** | HBOR neće od Kreditora zahtijevati pribavljanje posebnih instrumenata osiguranja osim onih određenih odlukom Kreditora, odnosno onih koje će Kreditor ugovoriti po ugovoru o kreditu.  U regresnoj naplati priljevi iz svih instrumenata osiguranja ugovorenih po ugovoru o kreditu, će se dijeliti između Republike Hrvatske i Kreditora pro rata sukladno razini pokrića jamstvom (najviše 90:10). |
| **Proces izdavanja jamstva** | 1. Korisnik kredita podnosi Kreditoru zahtjev za odobrenje kredita uz korištenje jamstva HBOR-a 2. Kreditor dostavlja HBOR-u Odluku o odobrenju kredita, zahtjev za jamstvo i propisanu dokumentaciju 3. Stručne službe HBOR-a obrađuju zahtjev za jamstvo 4. HBOR i MMPI donose odluku o jamstvu 5. HBOR obavještava Kreditora o odluci o jamstvu 6. U slučaju donošenja pozitivne odluke o jamstvu:  * Korisnik kredita zaključuje ugovor o kreditu s Kreditorom te provodi instrumente osiguranja povrata kredita * Korisnik kredita dostavlja HBOR-u presliku ugovora o kreditu * HBOR zaključuje ugovor o jamstvu s Kreditorom i Korisnikom kredita * Korisniku kredita se dostavlja račun za naknadu za jamstvo. Naknada za izdavanje jamstva naplaćuje se sukladno Programu * Korisnik kredita može platiti naknadu za jamstvo iz prvog korištenja kredita, u protivnom jamstvo stupa na snagu tek nakon što Korisnik kredita plati naknadu * HBOR obavještava Kreditora da je od strane Korisnika kredita plaćena naknada za jamstvo * Kreditor plasira sredstva kredita. |
| **Regresna naplata po jamstvu** | Regresnu naplatu vodi Kreditor za cijelu tražbinu (svoju i tražbinu Republike Hrvatske) koja će se dijeliti između Republike Hrvatske i Kreditora pro rata sukladno razini pokrića jamstvom (najviše 90:10). |
|  |  |
|  | **Posebne karakteristike svake od mjera Programa** |
| **Mjera A, iz odjeljka „3.1. Ograničeni iznosi potpore“** | **Ukupan iznos jamstava iznosi 200.000.000,00 HRK (HBOR i HAMAG-BICRO)** |
| **Iznos jamstva po Korisniku kredita** | Na temelju dostavljenog zahtjeva za sredstvima likvidnosti, sukladno potrebama Korisnika kredita. Najveći iznos jamstva može iznositi 800.000,00 EUR. Za kredite u kunama za izračun u EUR-ima koristi se srednji tečaj Hrvatske narodne banke na dan donošenja odluke o odobrenju kredita. |
| **Valuta kredita** | Krediti u kunama, te krediti uz valutnu klauzulu u eurima. |
| **Ročnost kredita** | Najmanje 1 godina, a najdulje 5 godina. Računa se od dana zaključenja ugovora o kreditu do krajnjeg roka otplate kredita. |
| **Kamatna stopa na kredit** | Određuje ju Kreditor, može iznositi najviše 2% p.a.  U slučaju varijabilne kamatne stope, ista u trenutku odobrenja kredita ne može iznositi više od 2%, odnosno Kreditor ne smije tijekom otplate kredita povećavati maržu na ugovorenu referentnu stopu. |
| **Naknada za jamstvo** | 0,2% na nominalni (neto) iznos jamstva, neovisno o trajanju jamstva i visini pokrića jamstvom. |
| **Naplata naknade za jamstvo** | Obračunava ju HBOR i naplaćuje u kunama po srednjem tečaju Hrvatske narodne banke na dan izdavanja računa, od Korisnika kredita jednokratno za cijelo razdoblje trajanja jamstva.  Naknada može biti plaćena iz kredita, prilikom prvog korištenja kredita, u protivnom jamstvo stupa na snagu tek nakon što Korisnik kredita plati naknadu za jamstvo. |
| **Kombiniranje mjere A s ostalim mjerama iz Privremenog okvira** | Privremene mjere potpore obuhvaćene ovim Programom mogu se zbrajati s potporom na temelju uredbi o de minimis potporama ili s potporama na temelju uredbi o skupnom izuzeću ako se poštuju odredbe i pravila o zbrajanju iz tih uredbi.  Jamstva iz odjeljka 3.1. Privremenog okvira (Mjera A) mogu se zbrajati s potporama dodijeljenima temeljem ostalih odjeljaka Privremenog okvira, odobrenim od strane EK, pod uvjetom da se poštuju odredbe u predmetnim odjeljcima.  Ukoliko korisnik primi potporu u više navrata ili u više oblika temeljem Mjere A ili potporu temeljem ostalih mjera koje je odobrila EK pod odjeljkom 3.1. Privremenog okvira, ukupan dopušteni maksimalni iznos potpore po poduzetniku ne smije prijeći iznose navedene u točki 22. (a) Privremenog okvira. |
| **Mjera B, iz odjeljka „3.2. Potpora u obliku jamstava za zajmove“** | **Ukupan iznos jamstava iznosi 400.000.000,00 HRK (HBOR i HAMAG-BICRO).** |
| **Iznos jamstva i kredita po Korisniku kredita** | Za kredite s rokom dospijeća do 31. 12. 2020. i nakon tog datuma, najmanji iznos jamstva mora biti veći od 800.000,00 EUR (za kredite u kunama za izračun koristi se srednji tečaj Hrvatske narodne banke na dan donošenja odluke o odobrenju kredita), a najveći iznos kredita po Korisniku kredita ne smije prijeći:   * dvostruke godišnje rashode Korisnika kredita za plaće zaposlenika (uključujući doprinose za socijalno osiguranje i trošak osoblja zaposlenog na lokaciji poduzetnika, ali formalno na platnoj listi podugovaratelja) za 2019. ili za zadnju dostupnu godinu. U slučaju poduzetnika osnovanih 1. siječnja 2019. ili nakon tog datuma, najviši iznos kredita ne smije biti veći od procijenjenih godišnjih rashoda za plaće za prve dvije godine poslovanja ili * 25% ukupnog prometa korisnika u 2019. godini. |
|  |  |
| **Valuta kredita** | Krediti u kunama, te krediti uz valutnu klauzulu u eurima . |
| **Ročnost kredita** | Najdulje 6 godina. Računa se kao razdoblje od dana zaključenja ugovora o kreditu do krajnjeg roka otplate kredita. |
|  |  |
| **Kamatna stopa na kredit** | Određuje ju Kreditor, može iznositi najviše 2% p.a.  U slučaju varijabilne kamatne stope, ista u trenutku odobrenja kredita ne može iznositi više od 2%, odnosno Kreditor ne smije tijekom otplate kredita povećavati maržu na ugovorenu referentnu stopu. |
| **Naknada za jamstvo** | Obračunava se na nominalni (neto) iznos jamstva, za prvu godinu trajanja jamstva 50 baznih bodova, od druge do treće godine 100 baznih bodova i od četvrte do šeste godine 200 baznih bodova. Naknada se obračunava na stanje neto jamstva sukladno otplatnom planu kredita uz metodu 30/360 dana temeljem indikativnog otplatnog plana kredita. |
| **Naplata naknade za jamstvo** | Obračunava ju HBOR i naplaćuje u kunama po srednjem tečaju HNB-a na dan izdavanja računa od Korisnika kredita jednokratno za cijelo razdoblje trajanja jamstva.  Naknada može biti plaćena iz kredita, prilikom prvog korištenja kredita, u protivnom jamstvo stupa na snagu tek nakon što Korisnik kredita plati naknadu za jamstvo. |
| **Kombiniranje mjere B s ostalim mjerama iz Privremenog okvira** | Privremene mjere potpore obuhvaćene ovim Programom mogu se zbrajati s potporom na temelju uredbi o de minimis potporama ili s potporama na temelju uredbi o skupnom izuzeću ako se poštuju odredbe i pravila o zbrajanju iz tih uredbi.  Jamstva iz odjeljka 3.2. Privremenog okvira (Mjera B) mogu se zbrajati s potporama dodijeljenima temeljem ostalih odjeljaka Privremenog okvira, odobrenim od strane EK, pod uvjetom da se poštuju odredbe u predmetnim odjeljcima  Jamstvo po Mjeri B ne može biti dodijeljeno za kredite po kojima je već dodijeljena potpora u obliku subvencioniranih kamatnih stopa (odjeljak 3.3. Privremenog okvira). Korisnik kredita može koristiti potpore u obliku jamstva po Mjeri B u slučaju da je primio potporu u obliku subvencioniranih kamatnih stopa (odjeljak 3.3. Privremenog okvira) po drugim kreditima, pod uvjetom da ukupan iznos kredita po obje mjere ne prelazi najveći iznos kredita, odnosno iznos definiran točkom 25. (d) ili točkom 27. (d) Privremenog okvira – COVID -19.  Korisnik kredita može istovremeno koristiti više mjera potpore temeljem Programa usklađenih s odjeljkom 3.2. Privremenog okvira, pod uvjetom da ukupan iznos kredita korisnika ne prelazi maksimalne dopuštene iznose navede u točki 25.(d) Privremenog okvira. |

1. Veličina poduzetnika (mikro, mali, srednji ili veliki) sukladno definiciji EU:

   * mikro poduzetnik ima manje od 10 zaposlenih te godišnji promet (ukupni prihod) i/ili godišnju bilancu do 2 milijuna EUR-a;
   * mali poduzetnik ima manje od 50 zaposlenih te godišnji promet (ukupni prihod) i/ili godišnju bilancu do 10 milijuna EUR-a;
   * srednji poduzetnik ima manje od 250 zaposlenih te godišnji promet (ukupni prihod) 50 milijuna EUR i/ili godišnju bilancu do 43 milijuna EUR-a.

   [↑](#footnote-ref-1)
2. Prema definiciji poduzetnika u teškoćama sukladno Uredbi Komisije br. 651/2014. [↑](#footnote-ref-2)